Mange delstater i USA bruker altfor lite ressurser på utdanning av politibetjenter. I gjennomsnitt varer utdanningen av en politibetjent i USA i seks måneder, mens det i enkelte delstater kan være så lite som fire uker. Politihøyskolen i Norge varer i tre år.
Det er også veldig variert hvilke utdanningskrav som stilles til de som vil bli med i politiet.
Å bli utdannet til politi i USA innebærer ofte at man blir lært opp til å møte en omverden som er fiendtlig og der man må være tøffere enn alle andre for å overleve. Kombinert med at delstatslover gjerne setter en svært lav terskel for når det er lov for politiet å bruke vold, kan dette fort skape en livsfarlig voldsspiral.